Erik Ruus

Erik Ruus (1986. aastani Erik Molodov; 23. aprill 1962 Elva – 22. aprill 2025) oli eesti näitleja. Ta on kasutanud pseudonüümi Erik Moldov.

Ta lõpetas 1982. aastal Viljandi Kultuurikooli.

Ta töötas aastatel 1982–1984 sovhoosis kunstnikuna. Aastatel 1985–1995 ja 1996–2009 oli ta Rakvere Teatri ning 1995–1996 Endla teatri näitleja. Hiljem töötas vabakutselisena ning tegi ka lavastusi.Erik Ruus. Eesti Teatriliit. Viimastel eluaastatel tegi ta Piibe Teatri viies lavastuses nii lavastaja- kui ka näitlejatööd.Andres Pulver. Kui ta lavale astus, tuli talle mingi jõud sisse. laanevirumaauudised.ee, 22. aprill 2025.

Erik Ruus oli Eesti Teatriliidu ja Eesti Näitlejate Liidu liige (1994–2015).

 Filmirolle 
 1988 "Vaatleja", Peeter
 1990 "Ainus pühapäev", Ilmar
 1992 "Daam autos", mehhaanik
 1994 "Tulivesi", Eerik
 1997 "Minu Leninid", bolševik
 1997–1999 "Õnne 13", telesari, Toomas Kuslap
 2001 "Ballada", lühifilm, põlluharija
 2002 "Ferdinand", lühifilm, leinatalitaja
 2003 "Ramona" telesari (Rootsi), Neeme
 2005 "August 1991", telefilm, teletorni kaitse juht
 2005 "Stiilipidu", Vello
 2006 "Ohtlik lend", telesari, Hendrik
 2006–2007 "Kelgukoerad", telesari, Ardo; koolidirektor
 2009 "Päeva lõpus", Jakobi
 2010 "Kutsar koputab kolm korda" lühifilm, Erik
 2010 "Klass: elu pärast", telesari, Väino
 2011 "Kirjad Inglile", baarmen
 2017 "Rohelised kassid", kodutu Ats
 2019 "Johannes Pääsukese tõeline elu", Võõpsu kalur

 Rolle teatris 
 1982 Edward Albee "Kõik aias", Roger (Ugalas)
 1986 Leonard Bernstein "West Side'i lugu", Chino
 1987 Anton Tšehhov "Kirsiaed", Jaša
 1988 Athol Fugard "Bušman ja Lena", Bušman
 1989 Jean Cocteau "Hirmsad vanemad", Michel
 1990 Bernhard Kangro "Kohtumine vanas majas", Theodor
 1991 A. H. Tammsaare / Illar Mõttus "Jumalaga Vargamäe", Indrek
 1991 William Shakespeare "Kaheteistkümnes öö", Orsino 
 1992 Oscar Wilde "Tähtis on olla tõsine", John Worthing
 1993 Jaan Kross / Hendrik Lindepuu "Tulge minu juurde", Johann Köler
 1995 Toomas Saarepera / Ervin Õunapuu "Noa laev", Jeesus Kristus 
 1995 Mihhail Bulgakov "Don Quijote", Sancho Panz
 1996 Tennessee Williams "Tramm nimega "Iha", Stanley Kowalski
 1997 Toomas Suuman "Liivad", Jakob Liiv
 1998 Arthur Miller "Hind", Victor Franz
 1999 Mihhail Bulgakov "Vagameeste vandenõu", Louis XIV
 1999 Martin Mcdonagh "Connemara. Üksildane lääs", Coleman Connor
 2000 William Nicholson "Varjudemaa", Clive Staples Lewis (Jack) 
 2001 A. H. Tammssare / Peeter Tammearu "Kõrboja peremees", Katku Jüri
 2002 Truman Capote / Urmas Lennuk "Hommikueine Tiffany juures", Joe Berman
 2003 Michael Frayn "Heategijad", Colin
 2004 Urmas Lennuk "Bob teab", Rita isa
 2005 Urmas Lennuk "Johannese passioon", Juhan Viiding
 2006 August Strindberg "isa", rittmeister
 2007 Edmond Rostand "Cyrano de Bergerac, Jodelet / kapten Carbon de Castel-Jaloux
 2008 Urmas Lennuk "Päeva lõpus", Jakobi
 2008 Venedikt Jerofejev / Meelis Lainvoo "Üks joodik sõitis rongiga", Venja
 2009 Eric-Emmanuel Schmitt "Kooselu väikesed kuriteod", Gilles
 2009 Jerome Kilty "Armas luiskaja", Bernard Shaw
 2018 Jaan Kross / Donald Tomberg "Neli monooogi Püha Jüri asjus" (Theatrum)
 2020 Henrik Visnapuu / Loone Ots "Keisri usk", Treska / harjusk-venelane / preestri agent (Lavastusprojektid)
 2020 Arlet Palmiste "K. E. von Baeri lõpetamata uurimus", talumees Jaan (Piibe Teater)
 2020 Arlet Palmiste "Varjud", vana Endel (Piibe Teater)
 2021 Andrus Kivirähk "Liblikas", hall koer (Teater Sagittario) 
 2022 Arlet Palmiste "Mina, Sikenberg", Jakob Sikenberg (Piibe Teater)Eri Ruus. Eesti lavastuste andmebaas.

 Isiklikku 
Erik Ruus oli aastatel 1995–2008 abielus teatrikunstnik Jule Käeniga. Neil on tütar.Erik Ruus: "Mis on tehtud, see on tehtud, enam seda muuta ei saa. Ma eelistan tänases päevas elada." Naisteleht, 8. september 2021. Seejärel oli Ruusil lähedane suhe Anne Veesaarega.Veesaare ja Ruusi suhe sai alguse abielurikkumisest. elu24.postimees.ee, 11. november 2008. 

2012. aastal abiellus ta Haapsalust pärit kunstnikuga, kes pärast abielu sõlmimist kandis nime Meeli Ruus.Anne Veesaare ekskallim Erik Ruus abiellus! kroonika.delfi.ee, 29. jaanuar 2012. Kuid see abielu lahutati põhjusel, et Erik Ruus oli kasutanud raviarsti määratud antidepressante ning oli abiellumisotsust tehes nende tõttu otsustusvõimetu.Erik Ruusi abikaasa sai juristilt nõude lahutada! kroonika.delfi.ee, 11. mai 2012.

 Viited 

 Kirjandus 
 Jaanus Kulli. Näitleja Erik Ruus: "Mingi pikutaja tüüp ma küll ei ole." ohtuleht.ee, 13. juuli 2005. 
 Jaanus Kulli. Erik Ruus: "Midagi taga nutta on kõige tarbetum tegevus. See oleks vaid häving. Enesetapp. Tuleb minna edasi." ohtuleht.ee, 2. veebruar 2012.
 Helina Piip. Erik Ruus: "Mis on tehtud, see on tehtud, enam seda muuta ei saa. Ma eelistan tänases päevas elada." ohtuleht.ee, 23. aprill 2022.
 Arlet Palmiste. Lavastaja Erik Ruus – Elukõver käib ikka üles ja alla. piibeteater.ee, 24. aprill 2023.
 Lahkunud on Rakvere teatri kauaaegne näitleja Erik Ruus. virumaateataja.postimees.ee, 22. aprill 2025.

 Välislingid 
 Erik Ruus Eesti Entsüklopeedia veebiversioonis
 Erik Ruus andmebaasis IMDb.
 Erik Ruus Eesti filmi andmebaasis.
 NÄITLEJATUND. Erik Ruus. audioarhiiv, arhiiv.err.ee, 9. juuni 1993.
 Näitleja: Erik - Vaatleja. Erik Ruus. videoarhiiv, arhiiv.err.ee, 30. jaanuar 1995. 
 Erni Kask / Peeter Rästas. "Kadunud näitlejad". Erik Ruus: teatrist äraminekud panevad reeglina kibestuma. kultuur.err.ee, 25. aprill 2014.
 PiibeTeatri lavastuse "Varjud" lõpustseen. Vana Endli rollis Erik Ruus. youtube.com.

Kategooria:Eesti näitlejad
Kategooria:Eesti filminäitlejad
Kategooria:Elva kalmistule maetud
Kategooria:Sündinud 1962
Kategooria:Surnud 2025